**«Акцияларының (жарғылық капиталға қатысу үлестерінің) мемлекеттік пакеттері республикалық меншіктегі мемлекеттік кәсіпорындардың, акционерлік қоғамдардың, жауапкершілігі шектеулі серіктестіктердің тізбесі бойынша республикалық бюджетке дивидендтердің немесе таза кіріс бөлігінің түсімдері төлемдерінің мөлшерін азайту немесе оларды төлеуден босату мәселелерін республикалық бюджет комиссиясының қарауына шығару қағидаларын бекіту туралы Қазақстан Республикасы Қаржы министрінің 2025 жылғы 27 маусымдағы № 329 және 2025 жылғы 30 маусымдағы № 64 Қазақстан Республикасының Ұлттық экономика министрінің міндетін атқарушысының бірлескен бұйрығына өзгеріс енгізу туралы» Қазақстан Республикасы Қаржы министрінің және Қазақстан Республикасының Ұлттық экономика министрінің бірлескен бұйрығына түсіндірме жазба** (бұдан әрі - Жоба)

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасының Премьер-Министрі О.А. Бектеновтің 2025 жылғы 1 мамырдағы № 16-14/3163 және 2025 жылғы 11 қыркүйектегі № 16-14/5696, Қазақстан Республикасының Премьер-Министрінің орынбасары Е.Б. Көшербаевтың 2025 жылғы 19 мамырдағы № 16-14/3163, 2025 жылғы 30 мамырдағы № Б-794, 2025 жылғы 11 маусымдағы № 16-14 / Б-794 тапсырмаларына сәйкес және Республикалық бюджет комиссиясының 2025 жылғы 21 тамыздағы № 15, 2025 жылғы 9 қазандағы № 19 шешімдеріне сәйкес әзірленді.

**3.** **Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Республикалық бюджет комиссияларының 2025 жылғы 21 тамыздағы № 15 қорытындысының хаттамасына сәйкес «Еңбек ресурстарын дамыту орталығы» акционерлік қоғамын (бұдан әрі – ЕРДО АҚ) 2024-2028 жылдардың қорытындылары бойынша акциялардың мемлекеттік пакеті бойынша дивидендтер төлеуден босатылуына, Республикалық бюджет комиссияларының 2025 жылғы 9 қазандағы № 19 қорытындысының хаттамасына сәйкес «Мемлекеттік аннуитеттік компания» өмірді сақтандыру компаниясы» акционерлік қоғамын (бұдан әрі – МАК АҚ) 2024 жылдың қорытындысы бойынша акциялардың мемлекеттік пакеті бойынша дивидендтер төлеуден босатылуына қолдау көрсетілген.

Жобаны іске асыру республикалық бюджеттің шығынын көздейді:

2025-2029 жылдары ЕРДО АҚ 9 056 278 мың теңге сомасында;

МАК АҚ 2025 жылы 543 254 мың теңге сомасында.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық және/немесе құқықтық салдарға алып келмейді.

**5. Нақты мақсаттар мен күтілетін нәтижелердің мерзімдері.**

ЕРДО АҚ бойынша Жобаның мақсаты серверлік және телекоммуникациялық АТ жабдығын жедел жаңғырту және жаңарту, негізгі ауқымды масштабтау және көрсетілетін мемлекеттік қызметтердің тұрақтылығы мен қауіпсіздігін қамтамасыз ету және әлеуметтік-еңбек саласындағы АЖ одан әрі дамыту үшін деректерді өңдеу орталықтарының резервтік көшірмелерін құру болып табылады.

МАК АҚ бойынша Жобаның мақсаты қаржылық тұрақтылықты арттыру, қаржы реттеушісі белгілеген пруденциалдық нормативтердің сақталуын қамтамасыз ету, сондай-ақ қызметкерлерді жазатайым оқиғалардан және зейнетақы аннуитетінен сақтандыру шарттары бойынша сақтандыру төлемдерін жүзеге асыру жөніндегі әлеуметтік міндеттемелерді үздіксіз орындау болып табылады.

**6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**7. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасының**

**Қаржы министрі М. Такиев**